12.6.2023
SL
Uradni list Evropske unije
C 205/39
4.
Četrti tožbeni razlog: kršitev okvirnega sporazuma, ki sta ga podpisala organ Sodišča za imenovanja in tožeča stranka ter ki določa, da odločitev organa za imenovanja v zvezi s predstavniškimi sindikati in združenji uslužbencev, ki so podpisniki navedenega sporazuma, ni mogoče sprejeti brez vednosti sodnega tajnika, kot se je zgodilo v tem primeru.
Tožba, vložena 18. aprila 2023 – Kivikoski in drugi/Svet (Zadeva T-202/23) (2023/C 205/44) Jezik postopka: francoščina Stranke Tožeče stranke: Ville Kivikoski (Wezembeek-Oppem, Belgija), Ottavia Maffia (Bruselj, Belgija), Peter Pristovnik (Bruselj) (zastopnica: N. de Montigny, odvetnica) Tožena stranka: Svet Evropske unije Predlogi Tožeče stranke Splošnemu sodišču predlagajo, naj: — odločbo z dne 13. julija 2022 razglasi za nično; — odločbo z dne 2. februarja 2023 o zavrnitvi pritožbe po potrebi razglasi za nično v delu, v katerem je v njej navedena obrazložitev odločbe z dne 13. julija 2022; — toženi stranki naloži plačilo stroškov.
Tožbeni razlogi in bistvene trditve Tožeče stranke v utemeljitev tožbe zoper odločbo generalnega sekretarja Sveta z dne 13. julija 2022 o nenapredovanju tožečih strank v napredovalnem obdobju 2022, navajajo dva razloga. 1.
Prvi tožbeni razlog: nezakonitost izpodbijane odločbe, ker temelji na nepravilni uporabi zakonsko določenih pravil in stopenj, ki veljajo za napredovanje, kar je v nasprotju s Kadrovskimi predpisi za uradnike Evropske unije in kar jim je povzročilo resno izgubo priložnosti, da bi lahko napredovali v razred AST 8. 2.
Drugi tožbeni razlog: kršitev načel predvidljivosti in pravne varnosti ter dejstvo, da se je tožeče stranke nezakonito neenako obravnavalo, ker spadajo v razred AST 7, kar pa zakonodajalec ni določil.